मदन मोगरा की हत्या का आरोपी तीसरे दिन भी गिरफ्तार नहीं
क्राइम रिपोर्टर. जयपुर/शिवदासपुरा | सांगानेरसदर इलाके में कांग्रेस कार्यकर्ता मदन मोगरा की हत्या मामले में पुलिस तीसरे दिन गुरुवार को भी कोई सुराग नहीं जुटा पाई है। पुलिस की प्रारंभिक जांच में सामने आया था कि रामबाबू मदन के बीच एक माह पहले झगड़ा हो गया था। तब रामबाबू ने मदन को जान से मारने की धमकी थी। पुलिस को रामबाबू की तलाश है। उधर, इस मामले में पुलिस पर लापरवाही का आरोप लगाते हुए जिला कांग्रेस ने पुलिस कमिश्नरेट पहुंचकर प्रदर्शन किया और कमिश्नर को ज्ञापन देकर हत्यारे की गिरफ्तारी की मांग की।
कांग्रेस जिलाध्यक्ष प्रतापसिंह खाचरियावास सांगानेर विधानसभा कांग्रेस नेता पुष्पेंद्र भारद्वाज समेत अन्य पदाधिकारी जयपुर कमिश्नर संजय अग्रवाल से मिले। खाचरियावास ने कहा कि अपने कार्यकर्ता के हत्यारे की गिरफ्तारी में ढिलाई कांग्रेस बर्दाश्त नहीं कर सकती। जल्द गिरफ्तार नहीं हुई तो आंदोलन किया जाएगा। इस दौरान पूर्व मंत्री ब्रजकिशोर शर्मा, पूर्व मेयर ज्योति खंडेलवाल, प्रदेश कांग्रेस उपाध्यक्ष डॉ. अर्चना शर्मा भी साथ थीं। बागड़ा-ब्राह्मण महासभा के राष्ट्रीय अध्यक्ष बद्रीनारायण बागड़ा यूथ कांग्रेस के प्रदेश सचिव रोहित शर्मा ने भी पुलिस अधिकारियों को ज्ञापन देकर आरोपियों को गिरफ्तार करने की मांग की है। गौरतलब है कि मंगलवार को कांग्रेस कार्यकर्ता बक्सावाला निवासी मदन मोगरा की गोली मारने के बाद धारदार हथियार से हमला कर वाटिका रोड पर दिन-दहाड़े हत्या कर दी थी।
इस संबंध में मृतक के परिजनों ने रामबाबू अन्य के खिलाफ नामजद रिपोर्ट दी थी। घटना के बाद से ही रामबाबू फरार है।
hin_Deva hin_Deva hin_Deva hin_Deva